Public procurement notice: Contract Notice
Published: 2024-11-25
Region: DK041
Contract type: Services
Procedure: Restricted procedure
CPV classification: 71530000: Construction consultancy services
Estimated value: 40000000 DKK
Submission deadline: 2025-02-09
Award criteria: price, quality

Technical requirements: Dette udbud vedrører en 4-årig rammeaftale om byggeledelse, granskning og arbejdsmiljøkoordinering for Slots- og Kulturstyrelsens. Den udbudte rammeaftale omfatter opgaver vedrørende byggeledelse, granskning og arbejdsmiljøkoordinering i forbindelse med større restaurerings-og genopretningsprojekter samt mindre opgaver i statens fredede og ikke fredede bygninger i hele Danmark med en byggesum på over kr.10 millioner.
Gennemsnitlig nettoomsætning på minimum 20 mio. DKK i de seneste tre regnskabsår
Gennemsnitlig soliditetsgrad på 15 % i de seneste tre regnskabsår, soliditetsgrad forstået som (egenkapital/passiver) x 100 %.
Der stilles ikke mindstekrav til teknisk og faglig egnethed.
Til brug for udvælgelsen bedes ansøger oplyse referencer, som dokumenterer ansøgers tekniske og faglige formåen for så vidt angår:
a. Erfaring med byggeledelse af projekter i fredede bygninger
b. Erfaring med byggeledelse af projekter udført i fagentrepriser, hvor byggesummen var minimum kr. 10.000.000,00
c. Erfaring med arbejdsmiljøkoordinering
d. Erfaring med projektgranskning af det samlede udførelsesprojekt, dvs. alle fagligheder, som f.eks. vvs, El, ventilation (ikke udtømmende)
Referencerne bør indeholde oplysninger om:
• Bygherrens navn og kontaktperson
• Adresse og telefonnummer på kontaktperson
• Formål med projektet
• Etageareal inkl. kælder
• Entrepriseudgifter 
• Kort beskrivelse af indhold og samarbejdsform
• Kort beskrivelse af hvilke roller og opgaver ansøgeren har varetaget
Ansøgerne må oplyse maksimalt 6 referencer og det er ansøgerens ansvar, at referencerne dækker de ovenfor opstillede kategorier A-D i Tilbudslisten. En reference kan dække flere ydelser. Hvis der afleveres mere end 6 referencer medfører det dog ikke at ansøgningen er ukonditionsmæssig, men at der alene lægges vægt på de 6 første. Referencerne må ikke være ældre end 5 år (beregnet fra tidspunktet for afslutning). Ved referencer, der ikke er afsluttet lægges vægt på de udførte ydelser.
Referencerne kan vedlægges ansøgningen i et selvstændigt dokument som bilag til ESPD. En reference bør ikke fylde mere end 2 A4-sider.
Ordregiver forbeholder sig retten til at kontakte den anførte reference (bygherre og kontaktperson) for at få uddybet ansøgerens rolle og de opgaver ansøger har varetaget i det pågældende byggeprojekt.
Ved vurdering af underkriteriet ”Ressourcer og organisation” vil der blive lagt vægt på følgende:
• at der etableres en organisation, som kan tilpasses de varierende opgavetyper under rammeaftalen
• at der etableres en organisation som indeholder klar og logisk kompetence- og ansvarsfordeling i forhold til opgavetyper og samarbejde med Bygherren
• at Tilbudsgiver kan skalere deres bemanding til den stillede opgave, således at de rette og tilstrækkelige kompetencer kommer i spil
• at de tilbudte nøglemedarbejdere har gode dokumenterede kompetencer inden for byggeri i fredede omgivelser, styring af fagentrepriser, arbejdsmiljøkoordinering i udførelsen samt granskning af udbudsprojekt
• at Tilbudsgivers beskrivelse viser den nødvendige robusthed i organisationen i forhold til tilstedeværelse af de nødvendige kompetencer og i forhold til nøglepersoners fravær
CV’erne vil blive evalueret enkeltvis og samlet, idet det er væsentligt for Bygherre, at de enkelte nøglemedarbejdere dels har gode relevante kompetencer, dels at nøglemedarbejdernes kompetencer supplerer hinanden og udgør én samlet enhed over for Bygherre.